Budyšin (CS/SN). Dróhomištrownja Budyskeho wokrjesa njeje w normalnym padźe za zjawnosć přistupna. K dźesatemu jubilejej wokrjesa pak přeprosychu tam minjene dny na dźeń wotewrjenych duri. Poskitk su zajimcy rady přiwzali.
Wosebje swójby wužiwachu hižo dopołdnja přiležnosć, sej njewšědnu techniku wobhladać, kotruž maja dźěłaćerjo k dispoziciji. Wopytowarjo z jězbnej dowolnosću za nakładne awta smědźachu jónu sami sněhowy płuh wodźić. Wšitcy tamni móžachu na wšelakich jězdźidłach sobu jěć. Polly a Lotta smědźeštej tak pod dohladom Andreasa Hahna mału nadróžnu walcu wodźić. Wopytowarjo wobhladachu sej historiske dźěłowe srědki, z kotrymiž běchu so něhdy wo čistotu na pućach starali. Mjez druhim bě to wulka žołta nadróžna walca. Pod njej pokazowachu wjaceworštowy natwar asfaltoweje dróhi.
ces_Latn szl_Latn